म्यानचेस्टरको सहज जित, आर्सनल बराबरीमा
म्यानचेस्टर युनाइटेडले युरोपा लिग सेमिफाइनल प्रवेशको सम्भावना बलियो बनाउन बिहीबार ग्रेनेडालाई उसकै घरमा सजिलै हराएको छ । अन्तिम आठको पहिलो लेगको खेलमा म्यानचेस्टर २–० ले विजयी भएको हो ।
पेरिस — म्यानचेस्टर युनाइटेडले युरोपा लिग सेमिफाइनल प्रवेशको सम्भावना बलियो बनाउन बिहीबार ग्रेनेडालाई उसकै घरमा सजिलै हराएको छ । अन्तिम आठको पहिलो लेगको खेलमा म्यानचेस्टर २–० ले विजयी भएको हो ।मार्कस रसफोर्डको गोलले अग्रता लिएको म्यानचेस्टरका लागि ब्रुनो फर्नान्डेसले अन्त्यतिर पेनाल्टीमा दोस्रो गोल थपे ।अर्को इंग्लिस प्रिमियर लिग क्लब आर्सनल भने घरमा स्लाभिया प्रागको हातबाट १–१ को बराबरीमा रोकियो ।आर्सनलले निकोलस पेपेको गोलले अग्रता लिए पनि खेलको ९० औं मिनेटमा प्रागले महत्त्वपूर्ण बराबरी गोल फर्काएको हो । थोमस होल्सयो अवे गोल गरेका हुन् ।अन्तिम आठ पहिलो लेगका अन्य खेलमा एएस रोमाले आयाक्यसलाई २–१ र भिल्लारियलले डायनामो जागरेभलाई १–० ले हराएको छ । 